kardosdrur/scandi-wiki huggingface dataset:
Susan Wojcicki

Susan Diane Wojcicki (polsk: [vujt͡ʃit͡skʲi]), født 5. juli 1968 i Santa Clara County, Californien) er en polsk-amerikansk økonom og teknologileder, der er administrerende direktør for YouTube.

Opvækst og uddannelse 
Hun er datter af Esther Wojcicki, en pædagog af russisk-jødisk oprindelse, og Stanley Wojcicki, en polsk-amerikansk professor i fysik på Stanford University. Hun har to søstre: Janet Wojcicki, (PhD, antropolog og epidemiolog) og Anne Wojcicki, grundlægger af 23andMe. Hun voksede på Stanfords universitetsområde med George Dantzig som nabo. Hun gik på Gunn High School i Palo Alto, California og skrev for skolebladet.

Wojcicki har studeret historie og litteratur ved Harvard University og dimitterede med udmærkelser i 1990. Hun planlagde oprindeligt at få Ph.d. i økonomi og forfølge en karriere i den akademiske verden, men ændrede hendes planer, da hun opdagede teknologiske verden.
Hun har også modtaget sin Master of Science i økonomi fra University of California, Santa Cruz i 1993 og en Master i Business Administration fra UCLA Anderson School of Management i 1998.

Karriere 
Den samme måned, som Google blev stiftet, i september 1998, fik Larry Page og Sergey Brin kontor i Wojcickis garage i Menlo Park. Wojcicki havde arbejdet med marketing hos Intel i Santa Clara, Californien og blev en management konsulent hos Bain & Company og R. B. Webber & Company, inden hun blev Googles første marketingmanager i 1999. Her arbejdede hun med viral marketing samt den første Google Doodle. Wojcicki tog bl.a. del i udviklingen af succesfulde Googleprogrammer såsom Google Images og Google Books

Hun udviklede AdSense, som blev Googles anden største indtægtskilde. Hun foreslog Googles bestyrelse, at selskabet skulle købe YouTube, der var en lille start-up-virksomhed, der konkurrerede med Google. Hun håndterede to af Googles største opkøb: 1,65 milliarder dollar-købet af YouTube i 2006, og 3,1 milliarder dollars-købet af DoubleClick i 2007. I februar 2014 hun blev administrerende direktør YouTube.

Wojcicki blev udnævnt af Time Magazine til at være en af de 100 mest indflydelsesrige mennesker i 2015, hvor hun i et senere nummer af Time blev beskrevet som værende "den mest magtfulde kvinde på internettet".

Personligt liv 
Wojcicki blev gift med Dennis Troper den 23. august 1998 i Belmont, Californien. De har fem børn. Før hun tog sin femte barselsorlov, skrev hun den 16. december 2014 et debatindlæg i Wall Street Journal om betydningen af betalt barselsorlov. Hun er ofte citeret for at tale om vigtigheden af at finde balance mellem familie og karriere.

Henvisninger 

Polsk-amerikanere
YouTube
Luxottica

Luxottica Group S.p.A. er verdens største brillekoncern med hovedkontor i Milano, Italiens næststørste by.

Som et vertikalt integreret firma designer, fremstiller, distribuerer og sælger Luxottica deres briller. Dette foregår bl.a. via Lenscrafters, Sunglass Hut, Apex by Sunglass Hut, Pearle Vision, Sears Optical, Target Optical, Eyemed (forsikringsselskab der sælger øjenforsikringer) og Glasses.com. Firmaets bedst kendte varemærker er Ray-Ban, Persol og Oakley.

Luxottica fremstiller også solbriller og almindelige briller for designerfirmaer som Chanel, Prada, Giorgio Armani, Burberry, Versace, Dolce and Gabbana, Miu Miu, Donna Karan, Stella McCartney og Tory Burch.

Referencer 

Fremstillingsvirksomheder fra Italien
Optikproducenter
Etableret i 1961
Wake Me Up Before You Go-Go

"Wake Me Up Before You Go-Go" er en sang af den britiske duo Wham!, der første gang blev udgivet som en single i Storbritannien den 14. maj 1984. Sangen blev deres første nummer-et hit i USA og i Storbritannien. Den blev skrevet og produceret af George Michael, halvdelen af duoen. I 2015 blev sangen af det britiske publikum stemt som den 13. mest populære UK singles af nummer-et hits fra 1980'erne og 90'erne i en afstemning, som ITV stod for.

Trackliste

Note: US 7" single (Columbia 04552) har identisk trackliste.

Hitlisteplaceringer

Ugelige hitlister

Hitlister ved årsende

Referencer 

Sange fra 1984
Singler fra 1984
Wham!
Østlig piskedrossel

Østlig piskedrossel (Psophodes olivaceus) er en spurvefugl, der lever i det østlige Australien.

Noter 
  Avibase - the world bird database

Eksterne henvisninger 

Spurvefugle
Fugle fra Australien
Benoît-Constant Coquelin

Benoît-Constant Coquelin (født 23. januar 1841, død 27. januar 1909) var en fransk skuespiller.
Han opnåede stor anerkendelse i titelrollen i Edmond Rostands teaterstykke Cyrano de Bergerac.
Opførslen på Théâtre de la Porte Sainte-Martin i Paris  blev set af Johannes V. Jensen, der højt priste skuespilleren i en anmeldelse udgivet i Politiken anden juledag i 1898.

Fægteduelscenen fra Cyrano de Bergerac blev filmet i USA i år 1900, da skuespilleren var på turné med Sarah Bernhardt. 
Der eksisterer en udgave med både farver og lyd.
Det skal efter sigende være den første lyd og farvefilm.

I Alexis Michaliks franske spillefilm Edmond fra 2019, der skildrer tilblivelsen og førsteopførelsen af Cyrano de Bergerac i december 1897, spilles Coquelin af Olivier Gourmet.

Referencer

Eksterne henvisninger 

 
 

Skuespillere fra Frankrig
Ivan Kotljarevskyj

Ivan P. Kotljarevskyj (, ; født 9. september 1769  i Poltava, død 10. oktober 1838  i Poltava, Det Russiske Kejserrige) var en ukrainsk forfatter, bedst kendt for sine "Enejida", "Natalka-Poltavka".

Eksterne henvisninger 

Ukraine - litteratur

Dramatikere fra Ukraine
Skønlitterære forfattere fra Ukraine
Greiz

Greiz er hovedby i Landkreis Greiz den tyske delstat Thüringen. Byen ligger ved grænsen til Sachsen.

Greiz ligger i det historiske landskab Vogtland.

Byer i Thüringen
Det russiske forsvarsministeriums flyhavari i Sortehavet 2016

Den 25. december 2016 styrtede en russisk Tupolev Tu-154 ned i Sortehavet kort efter start i den internationale lufthavn i Sotji i Rusland på vej mod den russiske flybase Hmeimim i Syrien. Alle 92 om bord omkom. Flyet var ejet af det russiske forsvarsministerium.

Flyet 
Det nedstyrtede fly var af typen Tupolev 154B-2, med registreringsnummer RA-85572, 83A-572, der havde været i drift siden 1983, og havde fløjet 6.689 timer.

Styrt 

Flyet styrtede ned kort efter start fra Sotjis internationale lufthavn i Rusland på ved den russiske militærbase Hmeimim i Syrien. Flyet lettede med 92 personer om bord kl. 05:27 lokal tid ( UTC) fra byen Sotji ved Sortehavet med ruten til Syrien. Flyet styrtede ned 1,5 km fra kysten. Vragdele er fundet på en dybde mellem 50 og 70 meter. Alle 92 ombord omkom. Der er foreløbig bjærget 10 omkomne.

Passagerer og besætning 
Blandt de 92 ombord var 64 medlemmer af det russiske militærkor Aleksandrov-ensemblet, herunder dets dirigent Valerij Khalilov. Medlemmerne af koret rejste fra Moskva til den russiske militærbase i Syrien for at tage del i fejringen af nytåret.

Blandt passagererne var endvidere den russiske humanitære hjælpearbejder Jelizaveta Glinka, direktøren for forsvarsministeriets kulturdepartement Anton Gubankov, otte militærfolk, ni journalister og to civile embedsfolk.

Undersøgelser 
Umiddelbart efter styrtet iværksatte den russiske undersøgelseskommission en efterforskning for at finde frem til årsagerne til styrtet.

Russiske embedsmænd har nedtonet muligheden af et terrorangreb som årsag til styrtet og har i stedet fokuseret på mulighederne for en menneskelig eller mekanisk fejl.

Et lysglimt opfanget af overvågnings-tv ved kysten i Sotji har sat gang i spekulationer om en eksplosion i luften eller da flyet ramte vandoverfladen.

Det russiske forsvarsministerium oplyste den 29. december 2016, at styrtet ikke skyldtes en eksplosion eller en brand. Efter at have gennemgået flyet sorte bokse koncentrerer efterforskningen sig om flyets flaps, der tilsyneladende ikke fungerede korrekt, hvorefter flyet blev bragt i en kritisk vinkel. Flaps kan udsættes i forskellige vinkler, jo mere flaps, jo større opdrift. Flapsene på begge vinger bevæges normalt synkront - hvis ikke vil den ene vinge give større opdrift og flyet vil krænge.

Noter

Eksterne links 

Flyulykker og -hændelser i 2016
Flyulykker og -hændelser i Rusland
Hermine Reuss af Greiz

Hermine Reuss af Greiz (tysk: Hermine Prinzessin Reuß (Altere Linie)) (født 17. december 1887 i Greiz i Thüringen, død 7. august 1947 i interneringslejren Paulinenhof nær Frankfurt (Oder) i den sovjetisk besatte zone) var en tysk prinsesse, der var gift med den tidligere kejser Wilhelm 2. af Tyskland.

Ægteskab med prins Johann George af Schönaich-Carolath
Hermine Reuss's første ægteskab var med prins Johann George af Schönaich-Carolath (1873–1920). Johann George var en standsherre (tysk:Freie Standesherr) i det dengang tyske Nedre Schlesien, der i dag tilhører Polen. 

Johann George og Hermine fik fem børn. Deres yngste datter prinsesse Henriette af Schönaich-Carolath (1918–1972) blev gift med prins Karl Franz af Preussen (1916–1975), der var det eneste barn af Joachim af Preussen (1890–1920) og sønnesøn af kejser Wilhelm 2. af Tyskland.

Ægteskab med  kejser Wilhelm 2. 
I 1922 blev Hermine Reuss gift med den tidligere kejser Wilhelm 2. af Tyskland. Wilhelm 2. havde abdiceret fire år tidligere, og derfor blev Hermine Reuss ikke kejserinde. 

Hermine Reuss og Wilhelm 2. fik ingen fælles børn, men én af Hermines døtre blev senere gift med én af Wilhelms sønnesønner. 

Efter sin  abdikation i 1918 var Wilhelm 2. gået i eksil i Doorn nær Utrecht i Holland, og her levede parret indtil Wilhelms død i 1941.

Sidste år 
Efter Wilhelms død i 1941 flyttede Hermine Reuss tilbage til sin første mands gods i Nedre Schlesien. Da den Røde Hær nærmede sig i foråret 1945, flygtede hun til Roßla i det nuværende Sachsen-Anhalt, hvor hun tog ophold hos en søster.

Kort tid efter anholdte den sovjetiske besættelsesmagt hende, og hun blev ført til interneringslejren Paulinenhof nær Frankfurt (Oder). Her døde hun to år senere.

Hermine Reuss blev begravet på Hohenzollern-slægtens begravelsesplads (Antikentempel) nær Neues Palais i Sanssouci ved Potsdam. Hun selv havde udtrykt ønske at blive begravet ved siden af Wilhelm 2. i Doorn i Holland, men dette ønske blev tilsidesat.

Huset Reuss
Hasloh

Hasloh er en by og en kommune i det nordlige Tyskland, beliggende under Kreis Pinneberg i den sydlige del af delstaten Slesvig-Holsten.

Geografi 
Hasloh ligger nord for Hamborg, vest for Norderstedt, øst for Pinneberg og syd for Quickborn.

Hasloh ligger ved Bundesstraße B 4 og mod øst snitter motorvejen A 7 kommunen. Jernbanen Hamburg-Altona–Neumünster går gennem byen. I den nordlige del af kommunen ligger den sydlige del af Naturschutzgebiet Holmmoor.

Historie 
Den første skriftlige omtale går tilbage til 1253, da landsbyen blev kaldt Herslo. Navnet går tilbage til en indo-europæisk ordstamme og betyder "sumpfuld, flad overflade". På den tid optrådte en Dominus Hartmannus de Herslo, Hr. Hartmann von Herslo, som vidne.

I det 16. århundrede hørte Hasloh ifølge det officielle amtsregister ved amtmand Clamer Heine til skovfogderiet (Waldvogtei) sammen med Lokstedt, Niendorf, Garstedt, Quickborn, Renzel, Winseldorf, Bönningstedt, Schnelsen og Hummelsbuettel.

Den 6. september 1971, umiddelbart efter start fra Hamburg Lufthavn, måtte et internationalt-fly med 121 personer om bord lande ved Hasloh på hovedvej 7. BAC One-Eleven kolliderede med en motorvejbro, hvorved 22 personer blev dræbt. Ud over rent demineraliseret vand blev yderligere petroleum tilfældigt fyldt ind i tanke til vandindsprøjtning for at øge motorens startkraft.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Heinrich 24., 6. fyrste Reuss af Greiz

Heinrich 24., 6. fyrste Reuss af Greiz (; 20. marts 1878 – 13. oktober 1927), var den sidste (formelt) regerende fyrste af det lille fyrstendømme Reuss-Greiz (Fyrstendømmet Reuß ældre Linie) i det centrale Tyskland fra 1902 til 1918. På grund af en ulykke i sin barndom var Heinrich 24. fysisk og mentalt handicappet, og Reuss–Greiz blev derfor regeret af en nabofyrste i fra 1902 til 1918. Han måtte abdicere, da monarkierne blev afskaffet i Tyskland ved Novemberrevolutionen i 1918 umiddelbart før afslutningen af Første Verdenskrig. Da han ikke havde børn, uddøde den ældre linje af Huset Reuss med ham. Husets yngre linje findes stadigvæk.

Biografi 

Heinrich 24. blev født den  i byen Greiz, hovedstaden i Fyrstendømmet Reuss-Greiz i Thüringen i det centrale Tyskland. Han var den eneste søn af Heinrich 22., 5. fyrste Reuss af Greiz i hans ægteskab med prinsesse Ida af Schaumburg-Lippe.

Fyrst Heinrich 22. døde den 19. april 1902, og Heinrich 24. blev fyrste af Reuss-Greiz. På grund af en ulykke i sin barndom var Heinrich 24. fysisk og mentalt handicappet, og Reuss–Greiz blev derfor regeret af en nabofyrste i fra 1902 til 1918. Han måtte abdicere efter en regeringstid på 16 år den 16. november 1918, da monarkierne blev afskaffet i Tyskland ved Novemberrevolutionen i 1918 umiddelbart før afslutningen af Første Verdenskrig.

I 1922 blev hans søster Hermine Reuss af Greiz (1887–1947) gift med den tidligere kejser Wilhelm 2. af Tyskland. En anden søster (Karoline af Reuss) (1884–1905) var i sine to sidste leveår gift med hertug Wilhelm Ernst af Sachsen-Weimar. 

Han døde ugift den 13. oktober 1927 i Greiz. Da han ikke havde børn, uddøde den ældre linje af Huset Reuss med ham. Husets yngre linje findes stadigvæk.

Se også 
 Fyrstendømmet Reuss-Greiz
 Huset Reuss

Referencer

Eksterne henvisninger 

Fyrster fra Tyskland
Huset Reuss
Personer fra Thüringen
Heinrich 22., 5. fyrste Reuss af Greiz

Heinrich 22., 5. fyrste Reuss af Greiz (tysk: Heinrich XXII. von Reuß zu Greiz, Fürst Reuß ältere Linie, Graf und Herr zu Plauen, Herr zu Greiz, Kranichfeld, Gera, Schleiz, Lobenstein) (født 28. marts 1846 i Greiz i Thüringen, død 19. april 1902 samme sted), var i 1859–1902 regerende fyrste af Fyrstendømmet Reuß ældre Linie (Fyrstendømmet Reuss–Greiz).

Familie 
Heinrich 22. var gift med prinsesse Ida af Schaumburg-Lippe (1852–1891), datter af fyrst Adolf 1. Georg af Schaumburg-Lippe og prinsesse Hermine af Waldeck og Pyrmont. De fik seks børn. De mest kendte var:
 Heinrich 24., 6. fyrste Reuss af Greiz (1878 – 1927), den sidste regerende fyrste af  Reuss–Greiz.
 Karoline af Reuss (1884 – 1905), var i sine to sidste leveår gift med storhertug Wilhelm Ernst af Sachsen-Weimar-Eisenach (1876 – 1923).
 Hermine Reuss af Greiz (1887–1947), gift med den tidligere kejser Wilhelm 2. af Tyskland. 

Fyrster fra Tyskland
Huset Reuss
Heinrich 20., 4. fyrste Reuss af Greiz

Heinrich 20., 4. fyrste Reuss af Greiz (tysk: Heinrich XX. Reuß, Fürst Reuß zu Greiz, Graf und Herr zu Plauen, Herr zu Greiz, Kranichfeld, Gera, Schleiz und Lobenstein (født 29. juni 1794 i Offenbach am Main i Hessen, død 8. november 1859 i Greiz i Thüringen), var i 1836 – 1859 regerende fyrste af Fyrstendømmet Reuß ældre Linie (Fyrstendømmet Reuss–Greiz).

Familie 
Heinrich 20. var gift to gange. Hans andet ægteskab var med prinsesse Caroline af Hessen-Homburg (1819–1872). De fik fem børn.

Heinrich 20. døde, mens sønnen Heinrich 22., 5. fyrste Reuss af Greiz var mindreårig, og fyrstinde  Caroline blev indsat som regentinde for deres søn.

Fyrster fra Tyskland
Huset Reuss
Den hundredårige der kravlede ud ad vinduet og forsvandt (film)

Den hundredårige der kravlede ud ad vinduet og forsvandt () er en international komediefilm fra 2013 instrueret af Felix Herngren, der er baseret på romanen af samme navn af Jonas Jonasson. 

Filmen blev udgivet i mere end 40 lande og indtjente mere end US$50 millioner, hvilket gør den til den tredje mest indbringende svenske film gennem tiderne, kun slået af Mænd der hader kvinder og Pigen der legede med ilden.

Medvirkende 
 Robert Gustafsson som Allan Karlsson
 Iwar Wiklander som Julius
 David Wiberg som Benny
 Mia Skäringer som Gunilla
 Jens Hultén som Gäddan
 Bianca Cruzeirosom Caracas
 Alan Ford som Pim
 Sven Lönn som Hinken
 David Shackleton som Herbert Einstein
 Georg Nikoloff som Popov
 Sibylle Bernardin som Amanda Einstein

Referencer

Eksterne henvisninger 
 
 

Svenske film fra 2013
Svensksprogede film
Film om alderdom
Den hundredårige der kravlede ud ad vinduet og forsvandt

Den hundredårige der kravlede ud ad vinduet og forsvandt () er en svensk roman skrevet af Jonas Jonasson. Den blev udgivet i 2009 på Piratförlaget og er Jonassons debutroman.

Romanen var Sveriges mest solgte med i alt 617.000 solgte eksemplarer. I Norge blev bogen, fra den udkom i 2011 og til april 2013, solgt i 200.000 eksemplarer. Den havde i januar 2014 ligget på toplisten over solgte bøger i Norge i 99 uger.

25. december 2013 havde filmversionen med Robert Gustafsson i hovedrollen premiere. 13 dage efter premieren havde over 760.000 set filmen i Sverige.

Referencer 

Romaner fra Sverige
Litteratur i 2009
D-Devils

D-Devils er en belgisk trance/dance musikgruppe, grundlagt af Pieter-Jan Verachtert og Sam Hauglustaine. Der har lavet sange fra 1998 indtil nu. Deres bedst kendte sange er The 6th Gate og Judgement Day. Sangen The 6th Gate (Dance With The Devil) scorede guld i 2000 i Belgien og Danmark og platin i Grækenland.

Singler

Albums 
 Dance With The Devil (udgivet i 2001)
 No Future Without Us (udgivet i 2002)

Eksterne henvisninger 
 Officielle hjemmeside
 D-Devils på Spotify
 D-Devils på Discogs

Trancegrupper
Dancegrupper
Musikgrupper fra 1998
Bande

En bande er en gruppe af personer med et identificerbart formål, ledelse og intern organisation, som identificerer sig med eller hævder kontrol over et territorium i et fællesskab, og kan indeholde individuelt eller kollektivt ulovlig eller voldelig adfærd. Blandt de forskellige typer af bander kan nævnes rockerbander og indvandrerbander.
Den hundredetårige der stak af fra regningen og forsvandt

Den hundredetårige der stak af fra regningen og forsvandt (svensk: Hundraettåringen som smet från notan och försvann) er en svensk film, der havde dansk premiere den 25. december 2016. Filmningen begyndte den 23. maj 2016. Filmen er en fortsættelse af Den hundredårige der kravlede ud ad vinduet og forsvandt fra 2013, der var en filmatisering af bogen af samme navn. Fortællingen er modsat Den hundredårige der kravlede ud ad vinduet og forsvandt ikke baseret på en bog af Jonas Jonasson.

Han har dog sammen med Hans Ingemansson, Felix Herngren og Måns Herngren skrevet fortællingen. For manus står Hans Ingemansson og Felix Herngren. Robert Gustafsson kommer til at gentage rollen som Allan Karlsson, der nu er 101 år gammel.

Plot 
Filmen starter, hvor sidste film sluttede. Efter et år på Bali er Allan Karlsson fyldt 101 år. Pengene er ved at være brugt. Julius finder ud af, at Allan Karlsson har gemt opskriften på en rød sodavand kaldet Folkesodavand, hvorefter de vælger at løbe fra regningen. Sammen med vennerne Julius og Benny vælger de at sætte kurs mod Berlin med CIA i ryggen.

Modtagelse 
Soundvenues anmelder, Anders Hjort, gav filmen fire stjerner ud af seks mulige og skriver blandt andet, "at vi igen får serveret en omgang let fordøjelig svensk feel good-humor for fuld udblæsning" og "hvis man har trang til – for blot en stund – at blive beamet væk fra nyhederne om alle de frygtelige ting, der sker i vores verden i disse dage, er denne svenske fjollefilm perfekt til lejligheden". Han skriver desuden, at Robert Gustafsson som Allan Karlsson står "stærkest i billedet"; en karakter som er "underspillet og ramt lige på kornet", men filmen kunne "godt have været turneret mere anarkistisk og være trukket længere ud over kanten".

Berlingskes anmelder, Jacob Wendt Jensen, gav filmen tre stjerner ud af seks mulige.

Referencer

Eksterne henvisninger 
 Den hundredetårige der stak af fra regningen og forsvandt hos Netflix
 Den hundredetårige der stak af fra regningen og forsvandt hos Netflix 
 

Svenske film fra 2016
Film fra Netflix
Film om alderdom
Ibsen (slægt)

Ibsen er en dansk–norsk slægt der stammer fra Stege på Møn. Dens mest kendte medlemmer er dramatikeren Henrik Ibsen, statsminister Sigurd Ibsen og filminstruktøren Tancred Ibsen. Slægten uddøde i mandslinjen i 2015 med ambassadør Tancred Ibsen jr., men har stadig efterkommere gennem kvindeled, bl.a. i den danske adelsslægt Bille.

Litteratur 
 Johan Kielland Bergwitz, Henrik Ibsen i sin avstamning: norsk eller fremmed?, Gyldendal, 1916
 Norske Slægter 1915, s. 104–105
 Joen Bille, Villa Ibsen – min mormors hus; en familiekrønike, 2014

Slægter fra Danmark
Slægter fra Norge
Streptococcus thermophilus

Streptococcus thermophilus er en grampositiv mælkesyrebakterie. S. thermophilus er endvidere fermenterende, og fakultativt anaerob.

S. thermophilus kan vokse synergistisk med Lactobacillus delbrueckii subsp. bulgaricus, og dette ses fx i et produkt som yoghurt. Afhængigt af gældende lokal lovgivning, kan det være påkrævet, at yoghurt indeholder levende celler fra begge nævnte bakterieslægter, hvilket er tilfældet i Danmark.
 
Bakterier
Vera Rubin

Vera Rubin, pigenavn Vera Cooper (Philadelphia, 23. juli 1928 – Princeton, 25. december 2016) var en amerikansk astronom, der forskede på rotationshastigheder af galakser.

Rubin opdagede forskellen mellem Keplerske rotationshastighed af stjerner og de observerede hastigheder gennem undersøgelse af rotationkurver af galakser. Dette er en stærk indikation for tilstedeværelsen af mørkt stof.

Biografi 
Vera Rubin fik sin bachelorgrad på Vassar College i New York og prøvede derefter at komme ind på Princeton. Princeton accepterede indtil 1975 ingen kvinder i dette fag, og det lykkedes ikke Rubin at komme på uddannelsen. I stedet begyndte hun sin kandidatgrad på Cornell university, hvor hun studerede under Richard Feynman, og Hans Bethe. Hun bestod i 1951 og opdagede en af de første observationer af en afvigelse fra Hubble-loven. De hævdede, at galakser løber rundt om et endnu ukendt centrum, frem for blot at bevæge sig fra hinanden i takt med Universet udvider sig, som Big Bang-teorien forudsiger.

Død 
Vera Rubin døde i 2016 i en alder af 88.

Anerkendelse og priser 
 1993 National Medal of Science 
 1994 Henry Norris Russell Lektorat
 1996 Gold medal of the Royal Astronomical Society
 2002 Gruber Prize i Kosmologi
 2003 Bruce Medalje
 2004 James Craig Watson Medalje

Asteroide 5726 Rubin er opkaldt efter hende. Af en række universiteter, modtog hun en æresdoktorgrad, herunder Yale og Harvard.

Kilder og eksterne henvisninger 

 
 
 

Astronomer fra USA
Personer fra Philadelphia
Phil Lester

Philip Michael «Phil» Lester (født 30. januar 1987) er en britisk videoblogger (vlogger) og youtuber. Han er mest kendt for YouTube-kanalen «AmazingPhil», som han første gang uploadede fra tilbage i marts 2006. Han har tidligere arbejdet delvist som radiovært på BBC Radio 1 med Daniel Howell. Han har også udgivet to bøger, 'The Amazing Book Is Not On Fire' og 'Dan And Phil Go Outside' sammen med Dan Howell.

Lester voksede op i Rawtenstall, Lancashire, England. Han bor i London i en lejlighed sammen med sin bedste ven, Dan Howell. Phil har over 4 millioner subscribers.

Eksterne henvisninger
 
 

YouTubere fra Storbritannien
Dan Howell

Daniel James «Dan» Howell (født 11. juni 1991) er en britisk videoblogger og YouTuber . Han er mest kendt for YouTube-kanalen «Daniel Howell» (tidligere kendt som danisnotonfire) som har haft siden 2009. Han har dog også kanalen ' DanAndPhilGames', som er en samarbejdskanal med sin bofælle Phil Lester. Han arbejdede delvist som radiovært på BBC Radio 1 med Phil Lester men arbejder til daglig som YouTuber. Han har også udgivet to bøger, The Amazing Book Is Not On Fire og Dan And Phil Go Outside, med Phil Lester.

Dan har også været på turné over hele verden, igen sammen med Phil. I forlængelse med dette show, udgav dan og phil en single ved navnet " the internet is here". 

Howell voksede op i Workingham, England. Han bor i London i en lejlighed sammen med Phil Lester.

Han har haft 2 jobs som teenager. Et i en DIY butik og et i en indkøbsbutik. Daniel har over 6 millioner abbonenter på YouTube.

Eksterne henvisninger

 
 

YouTubere fra Storbritannien